משחקי הרעב - ג'ניפר לורנס מטום-בוי לסמן מין - הארץ
איך הפכה ג'ניפר לורנס מטום-בוי לסמל מין?
היא גדלה בחווה, סירבה ללבוש שמלות, שיחקה בסרטי אינדי ואמרה לא לדיסני. דרכה של ג'ניפר לורנס מנערה סדוקת השפתיים ב"קר עד העצם" לכוכבת מגזינים נוצצת שקטפה את התפקיד הראשי ב"משחקי הרעב"
עודכן ב-05.11.15
אין ספק שאלה שעדיין לא מכירים את השם ג'ניפר לורנס, יתקלו בו בכל פינה החל מסוף השבוע הקרוב, עם יציאתו של משחקי הרעב. הסרט הראשון בטרילוגיה נחשב לאחד האירועים הקולנועיים המצופים של השנה, וצפוי למלא את החללים שהותיר הארי פוטר ושתותיר בקרוב מאוד סאגת דמדומים. למעשה, ההיסטריה סביבו החלה כבר עכשיו, לאחר שהסרט שבר את השיא שהציב "דמדומים: ירח חדש" במכירה מוקדמת של כרטיסים ביום אחד.» משחקי הרעב: עורבני חקיין 2 - לכל הפרטים» השחקניות המבטיחות של הוליווד
בסרט, המבוסס על רב המכר של סוזן קולינס, העולם הישן נהרס עד היסוד בשורה של אסונות טבע. לעוני ולרעב שפשטו בעתיד האפוקליפטי נוסף איום "משחקי הרעב" - משחקים המתקיימים פעם בשנה, ומחייבים כל מחוז לשלוח נער ונערה להילחם עד מוות. עבור הממשלה זו הפגנת כוח פוליטית, ובהתאם, כל התושבים מחויבים לצפות במשחקים בשידור חי. גיבורת הספר היא קטניס בת ה-16, שמתנדבת להילחם במקום אחותה הקטנה. יחד עם שאר הלוחמים עוברת קטניס אימוני הישרדות - כדי שהקרב לא ייגמר מהר מדי, ומייקאובר - כך שהמתמודדים ייראו טוב בזמן שהם הורגים זה את זה.
רעבים לתהילה. לורנס עם שחקני ובמאי "משחקי הרעב" (צילום: הוליווד רפורטר)
המפורסמים המוזרים במהלך האודישנים ל"משחקי הרעב" גברה לורנס הצעירה על שורה של כוכבות הוליוודיות ידועות ממנה וזכתה בתפקיד קטניס. לורנס נבחנה לתפקיד זמן קצר לאחר שקטפה מועמדות לטקס האוסקר של השנה שעברה על תפקידה עטור השבחים בקר עד העצם. "הרגע בו שמעתי על המועמדות תועד במצלמה" סיפרה בראיון ל"טלגרף" הבריטי. "אמא שלי עם הידים באוויר, אבא שלי מחבק אותי, שני האחים שלי מוחאים כפיים, כולם מאושרים, חוץ ממני. אני רק מוכת תדהמה". התמונה תלויה מאז בבית, ובני המשפחה מכנים אותה בהומור "הרגע הגרוע ביותר בחייה של ג'ניפר". "זה היה ממש מוזר", הוסיפה בראיון. "כי רגע אחד הייתי ילדה קטנה בסרטי אינדי שאף אחד לא יודע מי היא, ואז פתאום כל האנשים האלה שהתעלמו ממנו במסיבות התחילו להתחנף אלי. מאז פגשתי כ כך הרבה טיפוסים מוזרים. כל כך הרבה אנשים מפורסמים שאיבדו את זה לגמרי", היא אומרת בהתייחסה לסלבס המקיפים אותה על השטיחים האדומים של טקסי הפרסים. "התחלתי לדאוג שגם לי זה יקרה". למרות שללורנס לקח זמן להסתגל למעמדה החדש, בהוליווד לא העניקו לה יותר מדי שהות להגדיר את עצמה כשחקנית. כצפוי, שורה של בכירים באולפני הנחשבים מיהרו לשלוח לה אינספור תסריטים שמקעקעים אותה בטייפקאסט הנערה המחוספסת והקשוחה שגילמה ב"קר עד העצם". נדמה שלורנס הבינה במהירות את כללי המשחק ההוליוודים: "בין אם אני אוהבת את זה ובין אם לא, תעשיית הקולנוע מנוהלת על ידי גברים, שלא רואים הרבה מעבר למראה החיצוני האפרורי שלי ב'קר עד העצם', עם השפתיים הסדוקות והפנים הנפוחות", אמרה בראיון. "הגברים האלה בחיים לא ילהקו אותי לתפקיד נשי".פנים נפוחות ושפתיים סדוקות. "קר עד העצם":
הנערה עם הציצי
למרות, ואולי דווקא בזכות התובנות הפסימיות, לורנס עשתה מה שצריך לעשות כדי לשרוד בהוליווד והחלה - הפקות אופנה סקסיות במגזיני אופנה נחשבים. הצילום הנועז ביותר היה למגזין "אסקווייר", תמונות חושפות טפחיים שגמרו לאחד ממבקרי הקולנוע לכתוב ש"עד שסוף סוף מגיעה שחקנית אמיתית, גם היא לא יכולה להצליח אלא אם היא מראה את הציצי". "אני לא מתחרטת על זה לרגע כי זה היה הכרחי, אבל בחיים האמיתיים אני מתלבשת כמו אישה זקנה", מגיבה לכך לורנס. "כשאני מדברת עם אנשים, אני לא רוצה שהם יחשבו עלי בתור הנערה עם הציצי". ההופעה הלוהטת שלה בטקס האוסקר לצד הצילומים המסוגננים במגזינים עזרו אולי לביסוס מעמדה בהוליווד, אך גם הובילו לכך שליהוקה ל"משחקי הרעב" עורר תחילה מחאה מתוקשרת. אינספור המעריצים הנאמנים של סדרת הספרים הציפו את הרשת בתגובות כנגד הליהוק, וטענו שלורנס יפה ועדינה מדי כדי לגלם את קטניס הלוחמת. אולם, לאחר שנחשפה המטמורפוזה שעשתה עבור התפקיד, מעריצים רבים הודו כי נראה שהחששות המוקדמים היו מוטעים.התפשטה עד העצם. לורנס עושה מה שצריך (צילום: אסקווייר)
הלוחשת לסוסים מגיעה לאקס-מן על אף שהיא עדיין מקפצת בין שער מגזין אחד למשנהו, לורנס מתעקשת שבחיי היום-יום, השמלות הצמודות, התכשיטים והאיפור קבורים עמוק בארון. הכוכבת סיפרה שתמיד הייתה טום-בוי, ואף חשפה שאחיה (שגדולים ממנה ב-10 שנים) העניקו לה את הכינוי 'Ugs' - קיצור של Ugly. היא הייתה תינוקת לא מתוכננת, בת ראשונה אחרי שני בנים, נסיכה בפוטנציה שנולדה לפני 21 שנה בקאנטקי, וגדלה בחווה חקלאית. "הזיכרונות הכי חיים שלי מהילדות הם הרכיבות על הסוסים בחווה. הייתי ילדה מאוד ספורטיבית, תמיד אהבתי לנצח", היא מודה. "היו לי חברות, אבל ביליתי הרבה לבד. אמא שלי הייתה בצעירותה מלכת השכבה, נערה מאוד מקובלת, ואני אף פעם לא רציתי ללכת למסיבות או ללבוש שמלות. זה הדאיג אותה".
האדישות שלורנס הפגינה כלפי כל מה שקשור במראה החיצוני לא הפריעה לסוכן דוגמניות להציע לה להשתתף בהפקות אופנה כבר בגיל 14, כאשר שהתה בסוף שבוע בניו יורק. היא עזבה את הבית ועברה מקנטאקי לניו יורק, עשתה קמפיינים לאברקרומבי אנד פיץ', אבל מהר מאוד הבינה שהתשוקה האמיתית שלה היא משחק. "אחד האודישנים הראשונים שלי היו לתפקיד ראשי בסדרה של דיסני. שאלו אותי אם אני יכולה לשיר, ועניתי שלא, וגם ש'למען האמת, לא נראה לי שאני ילדת דיסני'. כשההורים שלי אספו אותי המאודישן הם צעקו עלי בטירוף – הם מוציאים כל כך הרבה כסף כדי לתת לי הזדמנות לעשות את זה, והנה סוף סוף מציעים לי תפקיד שישלמו עליו הרבה כסף והכל, ואני אומרת 'לא נראה לי'". כל הכחול זהב. בפרמיירה של "משחקי הרעב", ובאקס-מן (צילום: AP, מתוך הסרט) לאחר שנתיים של סרטי אינדי קטנים ותפקידי משנה בקולנוע ובטלוויזיה, קטפה לורנס את התפקיד הראשי "בקר עד העצם" שסלל לה את הדרך להוליווד. בזכות הסרט, לצד תפקידים אופי קטנים שהתווספו לרזומה ("Like Crazy" ו"החיים הקצרים של וולטר"), לורנס הפתיעה כשנבחרה לגלם את מיסטיק בפריקוול שובר הקופות אקס מן: ההתחלה. בראיון למגזין "וונדרלנד" הודתה לורנס שלמרות הפקות האופנה והניסיון בדוגמנות, תחושת הטום-בוי ליוותה אותה גם על סט הצילומים. "ידעתי שאני הולכת להיות עירומה לפני כל העולם וקיוויתי שיראו אותי כאישה ולא כילד מתבגר", אמרה. מיותר לציין שלורנס בהחלט לא נראתה כפי שחששה, והסקס אפיל שהפגינה כבש לכל הפחות את ניקולס הולט, שגילם בסרט את "חיה" והפך לבן זוגה הנוכחי.קייט מוס עם חץ וקשת
בעקבות האימונים על הסט של "אקס מן" ו"משחקי הרעב", התקשורת האמריקאית עסקה ללא הרף בקימוריה של הכוכבת, שהלכו וקטנו. לורנס, שנשאלה בראיונות האם היא מנסה להתאים את עצמה למודל היופי ההוליוודי. מחתה על הביקורת, והכריזה בראיון למגזין Flare: "אני לא מתכננת לעשות דיאטה עבור שום תפקיד. אני אומללה כשאני לא אוכלת, ואני מרוצה מאיך שאני נראית". הכוכבת צחקה על העיסוק האובססיבי של התקשורת בדיאטות והוסיפה ש"קוראים לסרט 'משחקי הרעב', אבל אני אכלתי בלי הפסקה. אני מגלמת לוחמת, וככזו אני ממש לא יכולה להיות רזה. אם מישהי שנראית כמו קייט מוס רצה לעברכם עם חץ וקשת, זה לא ממש מפחיד".הכינו את החצים. לורנס ב"משחקי הרעב":
חוסר רצונה של לורנס לאמץ לוק מטופח וזוהר מחוץ להפקות האופנה לא הסתכם בהצהרה אישית של הכוכבת, אלא היווה אלמנט דומיננטי בבחירה בה לתפקיד קטניס ב"משחקי הרעב". בראיון ל'אינטרטיימנט וויקלי" סיפרה לורנס כי במהלך האודישן, במאי הסרט גארי רוס שאל אותה איזה נסיון אישי היא יכולה להביא לדמות. הכוכבת החליטה לענות בכנות ואמרה "אני תמיד מרגישה כמו בובת סמרטוטים. יש מסביב מעצבי שיער, מאפרים ומעצבים שמכניסים אותי לשמלות לא נוחות, ואני פשוט שותקת וכמו בובה על חוטים מרימה את הידיים כדי להיכנס לתוך השמלה. "שנינו התחלנו לצחוק" אמרה, "כי זו החוויה שעוברת קטניס מרגע שהיא מתנדבת למשחקים, זוכה למייקאובר ונחשפת לפתע לעין הציבור".
עוד לפני שמגיעות ביקורות ראשונות על האופן בו לורנס מגלמת את קטניס, השחקנית כבר הוכתרה כאחת מכוכבות הקולנוע המבטיחות של הוליווד בגליון המסורתי של "ואניטי פייר". ואכן, נראה שלורנס מתכננת לממש את ההבטחה לכבוש את הוליווד בכל הכח. למרות שהיא צפויה להישאר בתפקיד קטניס בסרטים הבאים בסדרה, מחוץ ל"משחקי הרעב" בוחרת לורנס תפקידים שונים בתכלית וממשיכה למצב את מעמדה כשחקנית רצינית. בהוליווד מקבלים אותה בזרועות פתוחות, בין השאר, לורנס זכתה בתפקיד ראשי בסרטו החדש של דיוויד או.ראסל: "The Silver Linings Playbook". הפעם תככב לורנס לצד רוברט דה נירו ובראדלי קופר, ותגלם בחורה שמתמודדת עם התמכרות לסקס.
נראה שלורנס, שמייצגת היטב את הדור החדש של השחקניות הצעירות בהוליווד, מבינה היטב את כללי המשחק. על השטיח האדום היא מוכנה לחייך, לשנן שמות מעצבים ולהצטלם להפקות אופנה, ובלבד שכשהאיפור יורד היא תוכל לשבת על הספה בג'ינס וטי-שירט, ולקבל אינספור תסריטים עם הצעות לתפקידים מגוונים, סוחפים ובעלי עומק.